ได้ยินชื่อมานาน ต้องมาลอง วันนี้น้องสาวชาวชลบุรีบอกให้ขับรถมาเมืองชลแต่เช้าเพราะอยากให้เจ๊มาลองร้านป้าอ่อนให้ได้ นางนำเสนอ...ขับรถตามๆกันไป เข้าซอยเล็กซอยน้อย พึ่งกูเกิ้ลแมพจากแอพวงในส่วนน้องสาวแม่นทางอยู่แล้วไม่ต้องห่วง หน้าร้านเป็นที่จอดรถเล็กๆได้ 4-5 คัน โชคดีมากที่มีคนเอารถออกพอดีเลยได้จอดหน้าร้าน
.
เป็นร้านเล็กๆนะคะ ไม่มีการตกแต่งอะไรทั้งนั้น อารมณ์เหมือนร้านอาหารหลังโรงเรียน มีโต๊ะ 2-3 โต๊ะ แต่เห็นนักท่องเที่ยวเดินมาหาร้านเยอะอยู่ สมกับชื่อเสียงที่เขาว่าดัง
.
วันนี้หอยเชลล์หมด เราสั่งกระเพรารวม ของคุณน้องสาวเป็นกระเพราะกุ้งกั้ง แล้วก็เพิ่มต้มยำมา 1 ถ้วย
'ข้าวราดกระเพรารวม'
ไม่ต้องมีการตกแต่งอะไรทั้งนั้น มาเสิร์ฟเป็นจานราดข้าว แต่กุ้งตัวใหญ่มาก และสดมาก คือเนื้อกุ้งดีมาก เสียดายวันนี้กั้งตัวเล็กไปหน่อย เคยเห็นบางวันคนรีวิวกั้งตัวใหญ่ๆ
รวมก็มีทั้งกุ้ง กั้ง หมึก ปลา ปู (หอยเชลล์หมด)
.
'ต้มยำรวม'
เปรี้ยวไปนิด แต่ยังคงเน้นความสดและความเยอะของทะเลที่ใส่ลงไป กุ้งยังคงเด่นสุดในความคิดเรานะคะ เพราะกุ้งตัวใหญ่และอร่อยจริงๆ
.
มื้อนี้จ่ายไป 500 บาทถ้วน อาจจะว่าแพงรึป่าวสำหรับร้านเล็กๆแบบนี้แต่สำหรับเราไม่แพงนะคะ คืออาหารทะเลเขาสดจริงและแต่ละจานก็ให้มาเยอะ ดีกว่ากินร้านสวยๆบางร้านซะอีก เขาว่าเมนูกระเทียมร้านนี้เด็ดแต่ว่ามันแน่นท้องจริงๆ รอบหน้าละกันค่ะจะมาลอง
ไม่ได้เรียกร้องว่าเขาต้องทำร้านให้สวยตามสมัย ถ้าเจ้าของร้านมีคุณภาพในอาหารแต่ละจานก็พอแล้วค่ะ 
ปล.ที่ร้านมีน้ำชาฟรีค่ะ